EkBass/fiwiki-20250220-pages-articles huggingface dataset:
Torstaisaari

Torstaisaari eli Thursday Island tai Waiben (paikallisella aboriginaalikielellä) on Australian Queenslandin Torstaisaariin () kuuluva asuttu saari Australian mantereen ja Uuden-Guinean välisen Torresinsalmen eteläosassa. Torstaisaari on väkirikkain Torresinsalmen saarista ja toimii hallintokeskuksena pääosaltaan Australialle kuuluvien salmen saarille. Vuoden 2011 väestönlaskennan mukaan Torstaisaaren väkiluku oli 2610. Yli 8 000 vuotta sitten merenpinta oli yli 100 metriä nykyistä tasoaan alempana. Koska Torresinsalmi on hyvin matalaa, pääosin alle 20 metriä syvää merialuetta, tuolloin nykyiseltä Australian pohjoispään Cape Yorkin niemimaalta pääsi maayhteyttä pitkin liikkumaan Uuteen-Guineaan. Tämä selittää osaltaan, miksi osa pohjoisimman Queenslandin ja Uuden-Guinean kotoperäisessä eläinlajistossa on yhtenevyyttä. Kuva:ThursdayIsland.JPG|Torstaisaaren asutusta. Kuva:Torres Strait Islands air photo.jpg|Ilmakuva saaresta (1990). Kuva:ThursdayIsland- Map.png|Karttapiirros Torstaisaaresta (2008). ==Lähteet== ==Aiheesta muualla== *Thursday Island and surrounds (pdf, map 1:200 000) (csiro.au) Luokka:Queenslandin saaret Luokka:Melanesia
Jerry Sammalisto

Jerry Joonatan Sammalisto (s. 14. tammikuuta 1998 Pori) on suomalainen jääkiekkoilija, joka pelaa Mestis-joukkue Kokkolan Hermeksessä. Hän on pelipaikaltaan keskushyökkääjä. Sammalisto laukoo oikealta. == Ura == Sammalisto on Porin Ässien kasvatti. Hän toimi kaudella 2014–2015 seuran B2-nuorten varakapteenina, kuten myös kaudella 2015–2016 Ässien B-nuorissa. Kauden 2016–2017 päätteeksi Sammalisto voitti A-nuorten SM-hopeaa. Kaudella 2017–2018 hän jakoi tehoilla 16+19=35 Ässien A-nuorten sisäisen pistepörssin toisen sijan Roman Žitnýn kanssa edellään vain Otto Kivenmäki. Kaudella 2018–2019 Sammalisto debytoi Ässien SM-liigajoukkueessa. Hän teki liigadebyyttinsä 14. joulukuuta 2018 Mikkelin Jukureita vastaan. Sammalisto merkittiin Ässien nelossentteriksi laidoilleen Juho Tommila ja Matias Varttinen. Hän sai ottelussa jääaikaa 8.02 minuuttia. Liigauransa avausmaalin Sammalisto teki neljännessä ottelussaan Tapaninpäivänä 26. joulukuuta 2018 vieraissa Turun Palloseuraa vastaan. Kaikkiaan hän teki SM-liigassa kauden aikana 19 runkosarjaottelussa tehot 2+2=4. Sammalisto siirtyi kaudeksi 2019–2020 vuoden mittaisella sopimuksella Mestis-joukkue Kokkolan Hermekseen. Hänen tulokaskautensa toi siellä 46 runkosarjaottelussa tehot 8+17=25 ja neljässä Suomen Cupin ottelussa tehot 1+1=2. Joulukuussa 2019 Sammalisto kävi yhden ottelun verran lainalla Ässien SM-liigajoukkueessa. Heinäkuussa 2020 Sammalisto teki Hermeksen kanssa vuoden mittaisen jatkosopimuksen. Hän pelasi kaudella 2020–2021 kuitenkin vain kolme ottelua. Kaudella 2021–2022 Sammalisto ei pelannut otteluakaan. Hän on kertonut myöhemmin pelaamattomuuden syyksi mykoplasmainfektion. Heinäkuussa 2022 Sammalisto siirtyi tryoutille monikansallisen Alps Hockey Leaguen italialaisjoukkue HC Gherdëinaan. Hän pelasi alkukaudella 2022–2023 kuusi ottelua tehden kaksi syöttöpistettä, kunnes syyskuun lopulla Sammaliston uutisoitiin jääneen ilman jatkosopimusta. Lokakuussa hän siirtyi Slovakian toiseksi korkeimmalle sarjatasolle 1. hokejová liga SR:n HK Breznoon. Sammalisto pelasi siellä terveydellistä syistä kuitenkin vain kaksi ottelua. Kesäkuussa 2023 Sammalisto palasi kuukauden mittaisella tryout-sopimuksella Kokkolan Hermekseen. Syyskuussa hänen uutisoitiin saaneen joukkueeseen kauden 2023–2024 kattavan jatkosopimuksen. Heinäkuussa 2024 Sammalisto teki Hermeksen kanssa vuoden mittaisen jatkosopimuksen. == Tilastot == 2016–2017 Ässät A-SM 15 0 1 1 4 – – – – – 2017–2018 Ässät A-SM 52 16 19 35 6 2 0 0 0 2 2018–2019 Ässät A-SM 36 15 14 29 14 – – – – – Ässät SM-liiga 19 2 2 4 0 – – – – – 2019–2020 Hermes Mestis 46 8 17 25 18 – – – – – Ässät SM-liiga 1 0 0 0 0 – – – – – 2020–2021 Hermes Mestis 3 0 0 0 0 – – – – – 2021–2022 ei pelannut 2022–2023 HC Gherdëina AlpsHL 4 0 0 0 4 – – – – – HK Brezno Slovakia I 2 0 0 0 0 – – – – – 2023–2024 Hermes Mestis 30 4 2 6 6 13 0 3 3 2 2 kautta yhteensä SM-liiga 20 2 2 4 0 – – – – – 3 kautta yhteensä Mestis 79 12 19 31 24 13 0 3 3 2 1 kausi yhteensä AlpsHL 4 0 0 0 4 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Kokkolan Hermeksen pelaajat Luokka:Vuonna 1998 syntyneet Luokka:Elävät henkilöt
Jaakko Nakari

Jaakko Ensio Nakari (30. marraskuuta 1913 Virolahti – 1998) oli suomalainen rovasti ja kirjailija .Kymenlaakson kirjailijat Nakari pääsi ylioppilaaksi Viipurin reaalilyseosta 1934 ja suoritti teologisen erotutkinnon (sacri ministerii candidatus) 1942. Hänet vihittiin papiksi 1942 ja hän suoritti pastoraalitutkinnon 1945. Nakari toimi Mikkelin lääninvankilan pappina. == Teoksia == * Ristikkoikkuna. Ev.lut. herätysseura, Suolahti 1984 * Korpin siipi. Ev.lut. herätysseura, Suolahti 1985 * Viimeinen kesä : Viipurissa ja Viipurin liepeillä. Ev.lut. herätysseura, Suolahti 1985 * Satujen saari. Ev.lut. herätysseura, Suolahti 1987 * Syksystä kevääseen. Kirjaneliö, Helsinki 1988 * Lyhtymies. J. Nakari, Mikkeli 1997 * Rippi. J. Nakari, Mikkeli 1997 == Lähteet == Luokka:Suomen evankelis-luterilaisen kirkon papit Luokka:Suomalaiset kristilliset kirjailijat Luokka:Vuonna 1913 syntyneet Luokka:Vuonna 1998 kuolleet
Kaisu-Leena Piela

Kaisu-Leena Piela, entinen Brunila (27. tammikuuta 1926 Helsinki – 9. heinäkuuta 2011 Helsinki) oli suomalainen Yleisradion radiotoimittaja. Hän oli aluksi vakuutusyhtiö Louhen palveluksessa mutta siirtyi 1956 Yleisradioon radion teatteriosaston ajanvietetoimittajaksi.Kaisu-Leena Piela, Helsingin Sanomat Muistot 30.7.2011 (Tilaajille) "Saarenmaan valssin" nosti suomalaisten suosioon Pielan juontama Eevan aamusoitto -musiikkiohjelma, jossa hän soitti sitä Viron radiosta saadulta nauhalta. Tämä johti myös äänilevyn julkaisuun heinäkuussa 1957. == Julkaisuja == * "Joogasta Jeesukseen" ; C-kasetti. Karas- Sana, Lohja 1981 * Lapsuuteni kirkkotie : Yleisradion kirjoituskilpailun satoa ; toim. Kaisu-Leena Piela. Karas-Sana, Helsinki 1985 * Koulutieni ; toim. Kaisu-Leena Piela. Karas-Sana, Helsinki 1987 * Sanan suvipäivät Imatralla 16.-18.6.89 : päiväjuhla su 18.6. klo 14.30 : puhujat Arto Härkönen, Kaisu- Leena Piela ja Risto Tapionlinna, C-kasetti. Karas-Sana, Lohja 1989 * Elämäni Psalmi ; toimittanut Kaisu-Leena Piela. Karas-Sana, Helsinki 1990 * Sydän veitsenterällä. Kirjapaja, Helsinki 1994 == Lähteet == Luokka:Ylen toimittajat Luokka:Suomalaiset radiotoimittajat Luokka:Vuonna 1926 syntyneet Luokka:Vuonna 2011 kuolleet
Mikko Hallikainen

Mikko Ilmari Hallikainen (s. 15. kesäkuuta 1973 Kuopio) on suomalainen kuvataiteilija, kuvanveistäjä ja graafikko. Hallikainen opiskeli Imatran taideopistossa 1991–1994 ja piti debyyttinäyttelynsä Imatran kulttuurikeskuksessa 1994. Sen jälkeen on seurannut lukuisia näyttelyjä Suomessa ja ulkomailla.Mikko Hallikainen cv, Kuvataiteilijamatrikkeli, viitattu 7.11.2019 Suomessa hän on ollut mukana järjestämässä Red Gallery Finland – China International Contemporary Ink Exhibition 2018 -näyttelyä vuodenvaihteessa 2018-2019.Finland-China International Contemporary Ink Art Exhibition == Lähteet == Luokka:Suomalaiset kuvanveistäjät Luokka:Vuonna 1973 syntyneet Luokka:Elävät henkilöt
Lammainen

Lammainen () on Nakkilassa sijaitseva kylä, joka on yhdystie 2453:n varrella noin kuusi kilometriä kunnan keskustaajaman kaakkoispuolella. Se sijaitsee Kokemäenjoen etelärannalla aivan Nakkilan ja Harjavallan rajalla. Idässä kylä rajoittuu Harjavallan Torttilan kaupunginosaan. Lammaisissa toimii vuonna 1938 valmistunut Harjavallan vesivoimalaitos. Sen pato on suurimmaksi osaksi Harjavallan puolella, mutta varsinainen voimalaitosrakennus sijaitsee Lammaisissa. Lisäksi alueella on Empowerin ja Pohjolan Voiman toimitiloja. Lammainen, Torttila ja Kokemäenjoen pohjoispuolella sijaitseva Harjavallan Pirilän kaupunginosa muodostavat Lammaistenlahden kulttuurimaiseman, joka on yksi Museoviraston luokittelemista valtakunnallisesti merkittävistä rakennetuista kulttuuriympäristöistä. == Historia == Lammaisissa on alueelta tehtyjen löytöjen perusteella ollut asutusta jo kivi- ja pronssikausilla, mutta nykyinen kylä alkoi syntymään ilmeisesti vasta vuoden 1347 jälkeen, jolloin kuningas Maunu Eerikinpoika lahjoitti Lammaistenkosken ja Lammaistenlahden Turun piispa Hemmingille. Lammaistenkoski oli keskiajalla merkittävä kalastuspaikka, jossa paikallisten talonpoikien lisäksi myös Turun piispa piti tokeitaan. Koska Lammainen ja Torttila ovat niin sanottuja ruotsalaisen oikeuden kyliä, ne ovat nuorempia kuin joen pohjoispuolella sijaitsevat Pirilä ja Pirkkala. 1400-luvun asiakirjoissa kylän nimi esiintyy muodossa ”Lamandzvigh”, jonka arvellaan tulevan ruotsin laamannia tarkoittavasta sanasta ”lagman”. Seutu kuului alun perin Kokemäen pitäjään, ja viimeistään 1300-luvun alusta lähtien Ulvilaan, kunnes Nakkilan kunta perustettiin vuonna 1860. Lammaisten talot sijaitsivat aluksi aivan Kokemäenjoen partaalla, mutta osan sorruttua jokeen 1720-luvulla niitä siirrettiin kauemmas nykyisille paikoilleen. 1940-luvulla Harjavaltaan perustetun Outokummun kuparisulaton työntekijöiden asuinalueita suunniteltiin arkkitehti Alvar Aallon laatimassa Kokemäenjoenlaakson aluesuunnitelmassa Torttilan lisäksi myös Lammaisiin, mutta suunnitelmaa ei milloinkaan toteutettu. == Lähteet == Luokka:Nakkilan kylät Luokka:Valtakunnallisesti merkittävät rakennetut kulttuuriympäristöt Suomessa
Faith Spotted Eagle

Faith Spotted Eagle (s. 1948 Lake Andes, Pohjois-Dakota) on yhdysvaltalainen poliitikko ja kansalaisaktivisti. Hän kuuluu Yhdysvaltain alkuperäisasukkaiden jälkeläisiin. Faith Spotted Eagle tunnetaan erityisesti intiaanireservaattien läpi suunniteltujen öljyputkien äänekkäänä vastustajana. Spotted Eaglesta tuli vuonna 2016 Yhdysvaltain historian ensimmäinen intiaanitaustainen henkilö, joka on saanut valitsijamiehiä Yhdysvaltain presidentinvaaleissa. Spotted Eagle ei ollut edes ehdolla vaaleissa, mutta yksi niin sanottu uskoton valitsijamies Robert Satiacum Jr. äänesti häntä. Valitsijamiehen oli määrä äänestää oikeasti Hillary Clintonia. Varapresidentiksi Satiacum äänesti niin ikään intiaanitaustaista Winona LaDukea. == Lähteet == Luokka:Yhdysvaltalaiset demokraattipoliitikot Luokka:Yhdysvaltalaiset ympäristöaktivistit‎ Luokka:Yhdysvaltalaiset intiaanit Luokka:Vuonna 1948 syntyneet Luokka:Elävät henkilöt
Aleksander Sikio

Aleksander Sikio (6. syyskuuta 1865 ViipuriAikalaiskirja 1934, s. 619 Viitattu 15.12.2018. – 16. heinäkuuta 1954Kuka kukin oli Viitattu 15.12.2018. Savonlinna) toimi pankinjohtajana yli 50 vuotta ja oli Savonlinnan johtavia kunnallispoliitikkoja sekä porvarissäädyn nelinkertainen valtiopäivämies.75-vuotias. Pankinjohtaja Aleks. Sikio. Helsingin Sanomat, 6.9.1935, s. 6.Kuka kukin on (Aikalaiskirja) 1954, s. 798–799 Viitattu 15.12.2018. Aleksander Sikion vanhemmat olivat ajuri Juhana Sikio ja Eva Vättö ja puoliso vuodesta 1904 Maria Gustava Ståhl (k. 1952). Sikio kävi reaalikoulun 1882 ja toimi pankkivirkailijana 1882–1888. Pohjoismaiden Osakepankin ja sittemmin Pohjoismaiden Yhdyspankin Savonlinnan konttorin johtaja hän oli vuodesta 1888. Savonlinnan kaupunginvaltuuston jäsen Sikio oli 1891–1903 ja 1906–1922, valtuuston puheenjohtajana hän toimi kaksitoista vuotta. Sikio edusti porvarissäädyssä Savonlinnaa valtiopäivillä 1897, 1899, 1900 ja 1905–1906. Perustuslaillisten mielipiteidensä takia hän oli maasta karkotettuna ensimmäisen sortokauden yhteydessä 1903–1905. ==Lähteet== Luokka: Suomalaiset pankinjohtajat Luokka: Suomen suuriruhtinaskunnan porvarissäädyn valtiopäivämiehet Luokka: Savonlinnan kaupunginvaltuutetut Luokka: Vuonna 1865 syntyneet Luokka: Vuonna 1954 kuolleet
Hammastokko

Hammastokko (Odontobutis obscura) on rohmutokkojen heimoon kuuluva kala. Coenraad Temminck ja Hermann Schlegel kuvasivat lajin vuonna 1845. Laji on kaupallisesti merkittävä. == Ulkonäkö ja koko == Lajilla on suuret pyöreäreunaiset rintaevät. Selkäevä on kaksiosainen. Hammastokko kasvaa parhaimmillaan 20 senttimetrin pituiseksi. == Levinneisyys ja elinympäristö == Lajia esiintyy Aasiassa lähinnä Kiinassa, Japanissa, Etelä-Koreassa ja Pohjois-Koreassa. Hammastokko elää makeassa vedessä. == Lähteet == Luokka:Rohmutokot
Peter Vanacker

Peter Vanacker (s. 11. maaliskuuta 1966) on belgialainen yritysjohtaja. Vanacker oli Nesteen toimitusjohtaja, jossa tehtävässä hän aloitti 1. marraskuuta 2018 edeltäjänsä Matti Lievosen jäädessä eläkkeelle. Ennen siirtymistään Nesteelle Vanacker toimi saksalaisen erikoiskemianteollisuusyhtiö CABB Groupin toimitusjohtajana. Vanacker erosi Nesteen toimitusjohtajan tehtävästä 9. joulukuuta 2021. Vanacker nimitettiin 13. joulukuuta 2021 kansainvälisen kemian alan yhtiön LyondellBasellin toimitusjohtajaksi. Vanacker aloittaa tehtävässään viimeistään kesäkuussa 2022. Insinöörin koulutuksen saanut Vanacker työskenteli ennen CABB Groupia muun muassa Bayerin maailmanlaajuisesta polyuretaanitoiminnoista vastaavana johtajana. Vanackerilla on Belgian ja Saksan kansalaisuudet. Hänen äidinkielensä on hollanti. == Lähteet == Luokka:Elävät henkilöt Luokka:Belgialaiset henkilöt Luokka:Nesteen henkilöstö Luokka:Saksalaiset yritysjohtajat Luokka:Vuonna 1966 syntyneet
Awaji

Awaji () on Japanin saari Seton sisämerellä Shikokun ja Honshūn saarten välissä. Se kuuluu Hyōgon prefektuuriin ja jakautuu hallinnollisesti kolmeen kaupunkiin, jotka ovat pohjoisesta etelään Awaji, Sumoto ja Minamiawaji. Saaren pinta-ala on 595,71 neliökilometriä ja sen korkein kohta, Yuzuruhavuori, nousee 608 metrin korkeudelle merenpinnasta. Asukkaita saarella on lähes 132 000 (vuonna 2017). == Lähteet == == Aiheesta muualla == *Awajin matkailuyhdistyksen internetsivut Luokka:Japanin saaret
Histamiinin joulukalenteri

Histamiinin joulukalenteri on vuonna 1980 esitetty joulukalenterisarja, jonka pääosassa nähtiin Histamiini-niminen hevonen. Sarja on uusittu vuonna 1984. Sarja on julkaistu DVD:llä ja 1.12.2018 lähtien sarja on ollut Yle Areenassa. == Näyttelijät (Intiimiteatteri) == * Harri Hyttinen - Tallitonttu Rämäkkä * Pirkko Aarnio - Noitaneiti Anelma Unelma (ääni) * Matti Ranin - Histamiini (ääni) == Aiheesta muualla == * Yle Areena: Histamiinin joulukalenteri Luokka:Suomalaiset televisio-ohjelmat Luokka:Joulukalenteriohjelmat Luokka:1980-luvun televisiosarjat Luokka:Hevoset kulttuurissa
Histamiinin joulukalenteri (vuoden 1985 versio)

Histamiinin joulukalenteri 2 on jatko-osa vuoden 1980 joulukalenterille. Pääosassa nähdään Matti Ranin. Sarja on uusittu kerran vuonna 1992. == Näyttelijät == Luokka:Joulukalenteriohjelmat
Seraminmeri

pienoiskuva|Seraminmeren sijainti. Seraminmeri (indonesiaksi Laut Seram) on Tyynenmeren merialue, joka sijaitsee Seramin ja Burun välissä. Seraminmeri on IHO:n merialuejaottelun mukaan osa Indonesialle kuuluvaa Itä-Intian saaristoa. Seraminmeri rajautuu etelässä Seramin ohella Bandanmereen, luoteessa Molukkienmereen, pohjoisessa Halmaheranmereen sekä idässä Uuteen-Guineaan ja Arafuranmereen. ==Lähteet== Luokka:Tyynimeri
Wunder gibt es immer wieder

Wunder gibt es immer wieder on Katja Ebsteinen esittämä kappale, joka edusti Saksan liittotasavaltaa vuoden 1970 Eurovision laulukilpailussa Alankomaiden Amsterdamissa. Kappale sijoittui Euroviisuissa kolmanneksi 12 pisteellä. == Lähteet == Luokka:Saksan euroviisuedustuskappaleet Luokka:Vuoden 1970 euroviisuedustuskappaleet
Nonanaali

Nonanaali eli n-nonanaali eli pelargonialdehydi on suoraketjuinen orgaaninen yhdiste (aldehydi), joka on huoneenlämmössä (20 °C) olomuodoltaan kirkasta ruskeaa nestettä ja se tuoksuu ruusuisen sitruunaiselta. Sen kemiallinen kaava on C9H18O ja rakennekaava CH3(CH2)7CHO. Nonanaalin moolimassa on 142,24 g/mol, sulamispiste –19,3 °C, kiehumispiste 195 °C, tiheys 0,8264 g/cm3, leimahduspiste 64 °C (c.c.), taitekerroin 1,4273 (20 °C) ja CAS-numero 124-19-6. Nonanaali liukenee dietyylieetteriin ja kloroformiin. Veteen nonanaali liukenee tuskin ollenkaan eli 96 mg/l (25 °C lämpötilassa). Yhdistettä esiintyy useissa eteerisissä öljyissä käytetään hajusteiden ja aromien valmistukseen. Nonanaalille on aromiaineena asetettu suurin hyväksyttävä päiväsaanti eli ADI-arvo 0,1 mg/kg. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä. == Lähteet == *Elintarviketurvallisuusvirasto (EVIRA): Katsaus elintarvikearomeihin, Eviran tutkimuksia 1/2018 (pdf) *PubChem: Nonanal *Human Metabolome Database (HMDB): Nonanal *Food Component Database (FooDB): Nonanal *ChemBlink: 1-Nonanal *Dr. Duke's Phytochemical and Ethnobotanical Databases: Nonanal *Pherobase: Floral Compound - 9Ald *Pherobase: Semiochemical - 9Ald Luokka:Aldehydit
Siirtolaisuus Norjaan

Norjassa on 883 751 maahanmuuttajaa, eli he muodostavat 16,8% Norjan väestöstä. ==Maahanmuuton historiaa== 1900-luvulla ja 2000-luvulla suuri osa Norjaan maahanmuuttaneista ihmisistä on tullut pakolaisina. 1950-luvulla pakolaisia tuli Unkarista ja 1970-luvulla Vietnamista sekä Chilestä. Vuosina 1977–2012 Euroopasta tulleiden maahanmuuttajien määrä Norjassa nousi 46 000 hengestä 280 000 henkeen. Muista maanosista tulleiden maahanmuuttajien määrä nousi 25 000 hengestä 127 000 henkeen. ==Alueellinen sijoittuminen== Vuonna 2012 eniten maahanmuuttajia asui Oslossa (30,4 prosenttia), Drammenissa (25 prosenttia), Lørenskogissa (23 prosenttia) ja Skienissa (19,6 prosenttia). ==Toimeentulotuki== Toimeentulotukea vuonna 2017 saaneista maahanmuuttajista 86 prosenttia oli kotoisin Aasiasta ja Afrikasta. Vastaavasti 6 prosenttia oli kotoisin sellaisista Itä-Euroopan maista, jotka eivät ole Euroopan unionin jäseniä. ==Rikollisuus== Etelä- ja Keski-Amerikan maista kotoisin olevat maahanmuuttajat tekivät keskimäärin vuosina 2010–2013 164 rikosta 1 000 henkilöä kohden, mikä on eniten kaikista maahanmuuttajaryhmistä. Seuraavaksi eniten rikoksia tekijät Afrikasta (153,8) ja Aasiasta (117,4) lähtöisin olevat maahanmuuttajat. Vähiten rikoksia tekivät Itä-Euroopan (98,4), muiden Pohjoismaiden (69,1) ja Länsi-Euroopan maiden (50,7) maahanmuuttajat. Suomessa syntyneet maahanmuuttajat tekivät 33,8 rikosta per 1 000 henkilöä. ==Alkuperämaat== Alkuperämaa 2001 2017 6 432 108 255 378 42 491 10 107 41 463 23 010 39 266 23 581 36 700 12 357 32 304 9 448 27 593 813 23 618 5 885 22 892 15 880 22 658 ==Lähteet== Luokka:Norjan etniset ryhmät Norja
Stanley Smith Stevens

Stanley Smith Stevens (2. marraskuuta 1906 – 18. tammikuuta 1973) oli amerikkalainen psykologi, joka perusti Harvardin yliopiston psykoakustiikan laboratorion, tutki psykoakustiikkaa ja loi Stevensin lain. == Lähteet == Luokka:Yhdysvaltalaiset psykologit Luokka:Vuonna 1906 syntyneet Luokka:Vuonna 1973 kuolleet
Mohvelit (vuoden 2011 sarja)

Mohvelit () on vuonna 2009 aloitettu saksalainen television animaatiosarja, jonka ovat kehittäneet Ute Krause ja Sabrina Wanie. Se on voittanut lastenohjelma- ja animaatiopalkintoja Saksan lisäksi Hollywoodissa ja Kiinassa. Sarjan jaksot ovat kolmeminuuttisia ja tarkoitettu noin kolmivuotiaille lapsille. Animaatiot on tuottanut Digitrick-yhtiö Potsdamissa. Mohvelit ovat avaruudessa eläviä ”puolikeijuja”, jotka täyttävät lapsen yhden toiveen joka yö, kunhan toive esitetään riimiteltynä. == Äänirooleissa == Suomenkielinen ääni Tunnuslaulu: Hanna Kaila Kääntäjä: Aki Heinlahti Tuotanto: SDI Media A/S == Lähteet == Luokka:Saksalaiset televisiosarjat Luokka:2010-luvun piirrossarjat
Martha Jefferson Randolph

Martha Jefferson ”Patsy” Randolph (27. syyskuuta 1772 Monticello, Charlottesville, Virginia – 10. lokakuuta 1836 Albemarlen piirikunta, Virginia) oli Yhdysvaltain 3. presidentin Thomas Jeffersonin ja hänen vaimonsa Martha Jeffersonin tytär. Hän syntyi Monticellon kartanolla syyskuussa 1772. Hän meni naimisiin poliitikko Thomas Mann Randolphin kanssa. He saivat kolmetoista lasta, joista yksitoista selviytyi aikuisuuteen. Marthan asui välillä Valkoisessa talossa leskiytyneen isänsä presidenttiyden aikana, toimien talon emäntänä sekä Yhdysvaltain ensimmäisenä naisena. ==Lähteet== == Aiheesta muualla == Luokka:Yhdysvaltain ensimmäiset naiset Luokka:Yhdysvaltain presidenttien lapset Luokka:Vuonna 1772 syntyneet Luokka:Vuonna 1836 kuolleet
Kari Suomi

Kari Suomi toimi fonetiikan apulaisprofessorina vuosina 1985–2012 Oulun yliopistossa. Hänen oppikirjansa Johdatusta puheen akustiikkaan on ollut vuodesta 1990 lähtien käytössä suomalaisessa fonetiikan, puheopin ja vokologian yliopisto-opetuksessa. == Teokset == * * (Väitöskirja) * (Pro gradu) == Lähteet == Luokka:Suomalaiset tietokirjailijat Luokka:Suomalaiset foneetikot Luokka:Suomalaiset professorit Luokka:Oulun yliopiston professorit Luokka:Syntymävuosi puuttuu Luokka:Elävät henkilöt
Strasbourgin isku 2018

Strasbourgin isku oli 11. joulukuuta 2018 Strasbourgissa, Ranskassa Strasbourgin katedraalin edessä sijaitsevalla torilla tapahtunut ammuskelu. Torilla oli tapahtuma-aikaan kello 19.50 joulutori. Poliisi tutkii tekoa terrori-iskuna. Iskussa kuoli aluksi kolme ihmistä ja neljäs julistettiin myöhemmin aivokuolleeksi. Lisäksi 12 haavoittui. Iskun tekijäksi epäilty radikaali islamisti Chérif Chekatt kuoli poliisin ampumana Strasbourgissa 13. joulukuuta. Myöhemmin myös viides uhri kuoli.Strasbourgin isku vaati viidennen uhrin Ranskassa terrorismihälytys nostettiin korkeimmalle tasolle ja Ranskan hallitus vetosi aikaisempana viikonloppuna mellakoineisiin, että nämä jättäisivät mielenosoitukset seuraavana viikonloppuna väliin. == Lähteet == == Aiheesta muualla == Luokka:Strasbourgin historia Luokka:Vuoden 2018 terrori- iskut Luokka:Terrori-iskut Ranskassa
Diouman

Diouman on maalaiskunta Koulikoron alueen Dioïlan piirissä Malissa. Sen keskuskylä Dioumanzana sijaitsee 67 kilometriä Dioïlasta länteen. Kunnassa on 19 200 ja keskuskylässä 11 200 asukasta (vuonna 2009, väestönlaskenta). Dioumanin kunnan pinta-ala on 1 854 neliökilometriä. Se rajoittuu pohjoisessa Dioïlan piirin Zan Coulibalyn ja idässä Ténindougoun, lännessä Katin piirin Baguinéda-Campin, N’Gouraban ja Tiélén sekä etelässä Sikasson alueen Bougounin piirin Méridiélan kuntiin. Maisemaa leimaavat tasangot ja ylängöt. Kunnassa sijaitsee Sousanin suojelumetsä ja etelärajalla virtaa Baoulén sivujoki Banifing. Kuntaan kuuluu neljä kylää. Asukkaat ovat bambaroita, mandinkoja, soninkeja, dogoneja ja fulbeja. Yleisin kieli on bambara ja vallitseva uskonto islam. Kunnassa on myös jonkin verran kristittyjä ja animisteja. Liikenneyhteydet ovat heikot. Pääelinkeinot ovat maanviljely ja karjanhoito. Tärkeimmät viljelykasvit ovat puuvilla, hirssi, maissi, durra, riisi, maapähkinä ja seesami. Tuotantoeläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. Kylissä pidetään neljät viikoittaiset markkinat. ==Lähteet== Luokka:Dioïlan piiri Luokka:Malin kunnat
Siva tau

Manu Siva tau on samoalainen sotatanssi, jota Samoan urheilujoukkueet ja -seurat esittävät ennen otteluiden alkua. Samoan rugbymaajoukkue on esittänyt mielialaa ja ryhmähenkeä kohottavaa tanssia vuoden 1991 rugbyn maailmanmestaruuskilpailuista lähtien, jolloin se korvasi perinteisen 'Maulu'ulu Moa' -tanssin. Myös amerikansamoalaiset showpainijat Jimmy ja Jey Uso ovat esittäneet siva tauta WWE-otteluidensa alussa osana sisääntuloesiintymistään. ==Sanat== "Siva Tau" Samoa! (johtaja) Samoa! Tatou o e tau le taua! Let's go to the war! Tau e matua tau! Fight fiercely! Fai ia mafai! Work to achieve! Le Manu! The Manu! Sau ia! (ryhmä) Let's go! Le Manu Samoa e ua malo ona fai o le faiva Le Manu Samoa e ua malo ona fai o le faiva The Manu Samoa, may you succeed in your mission The Manu Samoa, may you succeed in your mission Le Manu Samoa lenei ua ou sau The Manu Samoa here we have come Leai se isi Manu oi le atu laulau There is no other Manu (team) anywhere Ua ou sau nei ma le mea atoa Here I come completely prepared O lou malosi ua atoatoa My strength is at its peak Ia e faatafa ma e soso ese Make way and move aside Leaga o lenei manu e uiga ese Because this Manu is unique Le Manu Samoa The Manu Samoa Le Manu Samoa The Manu Samoa Le Manu Samoa e o mai I Samoa The Manu Samoa reigns from Samoa Le Manu! The Manu! ==Katso myös== * Haka * Cibi * Kailao ==Lähteet== Luokka:Ryhmätanssi Luokka:Rituaalitanssi Luokka:Samoalainen kulttuuri
Zan Coulibaly

Zan Coulibaly on maalaiskunta Koulikoron alueen Dioïlan piirissä Malissa. Sen keskuskylä Marka-Coungo sijaitsee 77 kilometriä Dioïlasta luoteeseen. Kunnassa on 18 500 ja keskuskylässä 6 000 asukasta (vuonna 2009, väestönlaskenta). Zan Coulibalyn kunnan pinta-ala on 387 neliökilometriä. Se rajoittuu idässä Dioïlan piirin Binkon ja etelässä Dioumanin, lännessä Katin piirin Baguinéda- Campin ja pohjoisessa Koulikoron piirin Méguétanin kuntiin. Alue on pinnanmuodostukseltaan etupäässä tasankoa. Pysyviä vesistöjä ei ole. Kuntaan kuuluu yhdeksän kylää. Asukkaat ovat etupäässä bambaroita, fulbeja, soninkeja ja dogoneja. Puhutuin kieli on bambara. Kunnan läpi kulkee maantie RN6. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio ja maissi. Myytäväksi kasvatetaan puuvillaa, maapähkinää ja seesamia. Tuotantoeläimiä ovat naudat, lampaat, vuohet, hevoset, aasit ja siipikarja. Lisäksi harjoitetaan käsityöammatteja ja kaupankäyntiä. ==Lähteet== Luokka:Dioïlan piiri Luokka:Malin kunnat
Dekanaali

Dekanaali eli n-dekanaali eli kapriinialdehydi on suoraketjuinen orgaaninen yhdiste (aldehydi), joka on huoneenlämmössä (20 °C) olomuodoltaan nestettä ja väriltään värittömästä vaaleankeltaiseen. Sillä on miellyttävä sitrusmainen tuoksu. Sen kemiallinen kaava on C10H20O ja rakennekaava CH3(CH2)8CHO. Dekanaalin moolimassa on 156,269 g/mol, sulamispiste –3,9 °C, kiehumispiste 212 °C, tiheys 0,83 g/cm3, leimahduspiste 83 °C (c.c.), taitekerroin 1,4287 (20 °C) ja CAS-numero 112-31-2. Dekanaali liukenee dietyylieetteriin, etanoliin ja asetoniin sekä hieman myös hiilitetrakloridiin. Veteen dekanaali liukenee tuskin ollenkaan eli 0,00156 mg/l (25 °C lämpötilassa). Yhdistettä esiintyy useissa eteerisissä öljyissä ja sitä käytetään hajusteiden ja aromien valmistukseen. Dekanaali kuuluu VOC-yhdisteisiin eli haihtuviin orgaanisiin yhdisteisiin ja sitä voi esiintyä rakennusten sisätiloissa. Sisätilojen dekanaalin lähteitä ovat normaalisti puumateriaalit ja lattianpäällysteenä käytetty linoleumi. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä. == Lähteet == *PubChem: Decanal *Human Metabolome Database (HMDB): Decanal *Food Component Database (FooDB): Decanal *Toxin and Toxin Target Database (T3DB): Decanal *Kyoto Encyclopedia of Genes and Genomes (KEGG): Decanal *ChemBlink: Decanal *Dr. Duke's Phytochemical and Ethnobotanical Databases: Decanal *Pherobase: Floral Compound - 10Ald *Pherobase: Semiochemical - 10Ald Luokka:Aldehydit
Kansalliskala

Kansalliskala on tietyn valtion tai osa-alueen kansalliseksi symboliksi valittu kalalaji. Kalatalouden keskusliitto järjesti vuonna 1994 yleisöäänestyksen Suomen kansalliskalasta. Ahven voitti hauen jäädessä toiseksi. == Lähteet == == Aiheesta muualla == * * Luokka:Kansallissymbolit
Manu Rytisalmi

Manu Rytisalmi (12. toukokuuta 1922 – 11. joulukuuta 1995) oli suomalainen liikkeenharjoittaja, toimittaja ja kirjailija. Hänet tunnettiin afaatikkojen puolestapuhujana, ja hän julkaisi omaelämäkerrallisen romaanin halvauksesta ja afasiasta kärsivästä miehestä, joka ponnistelee päästäkseen takaisin terveiden joukkoon. Kymenlaakson kirjailijat Liikkeenharjoittaja Manu Rytisalmi Afaatikkojen esitaistelija, Helsingin Sanomat Kuolleita 16.12.1995 (Tilaajille) == Teoksia == * Halvaus, afasia. Otava 1975 == Lähteet == Luokka:Suomalaiset kirjailijat Luokka:Vuonna 1922 syntyneet Luokka:Vuonna 1995 kuolleet
Ténindougou

Ténindougou on maalaiskunta Koulikoron alueen Dioïlan piirissä Malissa. Sen keskuskylä Falako sijaitsee 45 kilometriä Dioïlasta länteen. Kunnassa on 14 600 ja keskuskylässä 7 700 asukasta (vuonna 2009, väestönlaskenta). Ténindougoun kunnan pinta-ala on 380 neliökilometriä. Se rajoittuu lännessä Dioïlan piirin Dioumanin, pohjoisessa Binkon, idässä Guégnékan, Kaladougoun ja N’Garadougoun sekä etelässä Sikasson alueen Bougounin piirin Méridiélan kuntiin Maisemaa leimaavat tasangot, ylängöt ja metsät. Kasvillisuus on metsäsavannia. Etelärajalla virtaa Baoulén sivujoki Banifing. Kuntaan kuuluu kolme kylää. Asukkaat ovat bambaroita, fulbeja, dogoneja ja soninkeja. Yhteinen kieli on bambara ja vallitseva uskonto islam. Kunnassa on myös kristittyjä ja animisteja. Paikallisia elinkeinoja ovat maanviljely, karjanhoito, pienimuotoinen kaupankäynti, käsityöammatit ja kalastus. Tärkeimmät viljelykasvit ovat puuvilla, hirssi, maissi, durra, riisi, maapähkinä ja seesami. Tuotantoeläimiä ovat naudat, lampaat, vuohet, aasit ja siipikarja. Falakossa pidetään viikoittaiset markkinat. ==Lähteet== Luokka:Dioïlan piiri Luokka:Malin kunnat
Kéréla

Kéréla on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 30 kilometriä Dioïlasta pohjoiseen. Kunnassa on 12 600 ja kylässä 2 800 asukasta (vuonna 2009, väestönlaskenta). Kérélan kunta rajoittuu idässä Dioïlan piirin Nangolan ja Wacoron, etelässä Kaladougoun, lännessä Guégnékan ja pohjoisessa Ségoun alueen Barouélin piirin Konobougoun kuntiin. Maisemaa leimaavat tasangot ja ylängöt. Ilmasto on sudanilais- sahelilainen. Kuntaan kuuluu 12 kylää. Asukkaat ovat etupäässä bambaroita, fulbeja, soninkeja ja dogoneja. Kérélan kautta kulkee Fanan ja Bélékon välinen maantie. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, puuvilla ja maapähkinä. Tuotantoeläimiä ovat naudat, lampaat, vuohet, aasit ja siipikarja. ==Lähteet== Luokka:Dioïlan piiri Luokka:Malin kunnat
Väinö Sipi

Väinö Vilho Sipi (19. helmikuuta 1881 TyrvääAikalaiskirja 1934, s. 623 (Viitattu 15.12.2018) – 9. maaliskuuta 1961 HelsinkiKuka kukin oli (Viitattu 15.12.2018)) oli pankinjohtaja, tilintarkastaja ja kunnallispoliitikko.Pankinjohtaja Väinö Sipi kuollut. Helsingin Sanomat, 11.3.1961, s. 20.Kuka kukin on (Aikalaiskirja) 1954, s. 806-807 (Viitattu 15.12.2018) Väinö Sipin vanhemmat olivat maanviljelijä Antti Sipi ja Alpertiina Lyöri ja puoliso vuodesta 1908 Siviä Elviira Rytkönen. Sipi tuli ylioppilaaksi Porin lyseosta 1901, joutui eroamaan vuonna 1903 yliopistosta kutsuntalakkolaisena, mutta ja suoritti Liikemiesten Kauppaopiston 1905. Opintomatkoja Venäjälle, Skandinaviaan ja Englantiin hän teki valmistuttuaan. Työskenneltyään Pellervo-Seuran, Valion ja Tampereen seudun maanviljelijöiden maidonmyyntiyhtiön palveluksessa Sipi toimi Tampereen yleisen sairaalan taloudenhoitajana 1911–1922 ja sitten Suomen Maatalous-Osake-Pankin johtokunnan jäsenenä 1917–1948 aina eläkkeelle jäämiseensä saakka. Tampereella hän toimi myös kirjanpidon opettajana ja oli Tampereen kaupunginvaltuuston jäsen 1918–1927 sekä rahatoimikunnan jäsen 1918–1920. Hän oli myös valtion tilintarkastajien puheenjohtaja 1920–1924, samoin kuin useiden eri toimi- ja lautakuntien jäsen. Helsingin kaupunginvaltuuston jäsen Sipi oli 1934–1936. Hän toimi sekä Tampereen että Helsingin kaupunkien että useiden yritysten ja yhteisöjen tilintarkastajana. Osuusmeijerien vuositilastot Sipi toimitti 1905 ja 1906. ==Lähteet== Luokka: Suomalaiset pankinjohtajat Luokka: Suomalaiset opettajat Luokka: Tampereen kaupunginvaltuutetut Luokka: Helsingin kaupunginvaltuutetut Luokka: Vuonna 1881 syntyneet Luokka: Vuonna 1961 kuolleet
Tuulikki Jantunen

Tuulikki Jantunen (3. elokuuta 1922 Viipurin maalaiskunta – 13. lokakuuta 2011) oli suomalainen opettaja, lähetystyöntekijä ja kirjailija.Kymenlaakson kirjailijat Jantunen pääsi ylioppilaaksi Haapamäen yhteiskoulusta vuonna 1942 ja valmistui kansakoulunopettajaksi Jyväskylän Kasvatusopillisesta korkeakoulusta 1944. Hän opiskeli Suomen Lähetysseuran lähetysopistossa vuosina 1948–1949 sekä afrikaansin kieltä Etelä-Afrikassa vuonna 1949. Jantunen oli lähetystyössä sanien parissa Okavangon lähetysasemalla Namibiassa yli 30 vuoden ajan. Hän kirjoitti pakinoita aikakaus- ja sanomalehtiin sekä teki muun muassa kansansatu- ja runokäännöksiä kwangalin kielestä.Namibia Digital Repository : Kernel (Pähkinänsydän) == Teoksia == * Ruusupensas : kertomuksia Etelä-Afrikasta. WSOY 1958 * Kwangalinkielen opas. Okavango 1960 * Kuninkaan käskystä etelässä; kuv. Jorma Piironen. Suomen Lähetysseura, Helsinki 1965 * Pähkinänsydän; kuvat Raili Toivanen ja Maila Mustonen. Suomen Lähetysseuran kustannusliike, Tampere 1967, korj. painos 1967 * Käsikirjoitus elokuvaan pastori Matias Sikondomboron elämästä hänen Suomen-matkansa aikana. == Suomennoksia == * Fritz Pawelzik: Annoit minulle rummun. Suomen Lähetysseura, Helsinki 1964 (alkuteos Tom Ojo trommelt seinen Psalm) * Matias Sikondomboro: Ken kulkee, hän näkee; suomeksi kertoi Tuulikki Jantunen. Suomen Lähetysseura, Helsinki 1964, 7. tark. ja lis. painos Kirjaneliö, Helsinki 1982 * Festo Kivengere: Vapauteen ja yhteyteen : kuvauksia ja puheita; toim. Wolfgang Heiner. Suomen Lähetysseuran julkaisu Linkki n:o 19. Kirjaneliö, Helsinki 1977 (alkuteos Erneuerte Gemeinden) * Festo Kivengere: Armo on ainutlaatuinen : efesolais- ja kolossalaiskirjeiden tutkisteluja ; toim. Wolfgang Heiner. Suomen Lähetysseuran julkaisu Linkki n:o 21. Kirjaneliö, Helsinki 1978 (alkuteos Jesu Gnade genügt) * Claus Westermann: Enkelit eivät tarvitse siipiä. Linkki n:o 27. Kirjaneliö, Helsinki 1980 (alkuteos Gottes Engel brauchen keine Flügel) == Lähteet == Luokka:Suomen Lähetysseuran lähetystyöntekijät Luokka:Suomalaiset opettajat Luokka:Suomalaiset kirjailijat Luokka:Suomentajat Luokka:Vuonna 1922 syntyneet Luokka:Vuonna 2011 kuolleet
Nangola

Nangola on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 35 kilometriä Dioïlasta koilliseen. Kunnassa on 18 600 ja kylässä 4 200 asukasta (vuonna 2009, väestönlaskenta). Nangolan kunta rajoittuu idässä Dioïlan piirin Dolendougoun, etelässä Kilidougoun, lännessä Kaladougoun, Wacoron ja Kérélan sekä pohjoisessa Ségoun alueen Barouélin piirin Konobougoun ja Gouendon kuntiin. Maisemaa leimaavat tasangot ja ylängöt. Etelässä virtaa Banijoki. Ilmasto on sudanilais-sahelilainen. Kuntaan kuuluu 14 kylää. Asukkaat ovat etupäässä bambaroita, fulbeja ja soninkeja. Nangolan kautta kulkee Fanan ja Bélékon välinen maantie. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja puuvilla. Tuotantoeläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. ==Lähteet== Luokka:Dioïlan piiri Luokka:Malin kunnat
Wacoro

Wacoro on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 25 kilometriä Dioïlasta koilliseen. Kunnassa on 15 000 ja kylässä 9 200 asukasta (vuonna 2009, väestönlaskenta). Wacoron kunta rajoittuu koillisessa Dioïlan piirin Nangolan, etelässä Kaladougoun ja luoteessa Kérélan kuntiin. Etelässä virtaa Banin alkujoki Baoulé. Kuntaan kuuluu kuusi kylää. Asukkaat ovat bambaroita, djulia ja fulbeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, puuvilla, seesami ja maapähkinä. Tuotantoeläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. ==Lähteet== Luokka:Dioïlan piiri Luokka:Malin kunnat
Turun Palloseuran SM-liigakausi 2011–2012

Turun Palloseuran SM-liigakausi 2011–2012 oli TPS:n järjestyksessään 65. pääsarjakausi. SM-liigan runkosarja alkoi TPS:n osalta 15. syyskuuta 2011 vierasottelulla Hämeenlinnan Pallokerhoa vastaan ja päättyi 15. maaliskuuta 2012 vierasottelulla Porin Ässiä vastaan. Joukkueen päävalmentajana aloitti Pekka Virta. == Runkosarja == Turun Palloseura sijoittui runkosarjassa kymmenenneksi saaden kolme pistettä yhdeksänneksi sijoittunutta Rauman Lukkoa vähemmän ja yhden pisteen yhdenneksitoista sijoittunutta Saimaan Palloa enemmän. Seura teki 134 maalia, mikä oli koko liigassa kolmanneksi vähiten, ja päästi 180 maalia, neljänneksi eniten koko liigassa. TPS:n paras pistemies Ville Vahalahti sijoittui pistepörssissä kahdeksanneksi tehoilla 21+29=50. Tšekkiläinen Tomas Mojzis ylsi puolustajien pistepörssissä kymmenen parhaan joukkoon. == Pudotuspelit == Palloseura sai Villi kortti -kierroksella vastaansa seitsemänneksi sijoittuneen Oulun Kärpät. TPS hävisi sarjan molemmat pelit ja putosi jatkosta. Luokka:Turun Palloseuran kaudet
Balinmeri

Balinmeri (, ) on Indonesian Balin saaren pohjoispuolella ja Kangeanin saarten eteläpuolella sijaitseva merialue. Balinmeri rajautuu etelässä Intian valtamereen, lännessä Jaavan saareen, pohjoisessa Jaavanmereen ja idässä Floresinmereen. Balinmerellä esiintyy toisinaan maanjäristyksiä, jotka voivat synnyttää tsunameja. == Lähteet == == Aiheesta muualla == *About Us, Baliseaturtle.org Luokka:Indonesian maantiede Luokka:Tyynimeri
Tuula Mehtonen

Tuula Anita Mehtonen (s. 20. maaliskuuta 1953 Kemi; nimenä ollut myös Tuula Mehtonen-Strandberg) on suomalainen elokuvaleikkaaja, käsikirjoittaja ja näytelmäkirjailija.Kirjasampo : Tuula Mehtonen Hän toimi taideteollisen korkeakoulun elokuvaleikkauksen määräaikaisena professorina (1999). __NOTOC__ == Teoksia == * Muutto keskelle Kemiä : radiokuunnelma. 1976 * Tainan kesä eli terve, aurinko! : radiokuunnelma, teoksessa Suomalaisia kuunnelmia 1975–1977. Gummerus 1978 == Palkinnot == * Sokeain kuunnelmapalkinto kuunnelmasta Muutto keskelle Kemiä 1976 * DocPoint-festivaalin Apollo-palkinto 2013 elämäntyöstään *taiteilijaeläke 2017 == Lähteet == == Aiheesta muualla == * Yle Areena : Tuula Mehtosen radiokuunnelma Muutto keskelle Kemiä * Tuula Mehtonen (ed.) Maximizing the moment - theories for the practice of editing. 2005. University of Art and Design Helsinki. ISBN 951-558-134-6 (teostiedot Fennicasta) Luokka:Suomalaiset elokuvaleikkaajat Luokka:Suomalaiset elokuvakäsikirjoittajat Luokka:Suomalaiset näytelmäkirjailijat Luokka:Vuonna 1953 syntyneet Luokka:Elävät henkilöt
Kosovon presidentti

Kosovon tasavallan presidentti on Kosovon valtionpäämies. Kosovon presidentin ulkopoliittisiin valtaoikeuksiin kuuluu muun muassa useimpien kansainvälisten sopimuksien hyväksyminen. Sisäpolitiikassa uudet lait vaativat presidentin hyväksynnän, joskin Kosovon parlamentti voi tietyissä tilanteissa kiertää tämän. Kosovon presidenttiä ei valita suoralla kansanäänestyksellä, vaan Kosovon parlamentti valitsee uuden presidentin suljetulla lippuäänestyksellä. Äänestyksessä ehdolle voi asettua kuka tahansa vähintään 35-vuotias Kosovon kansalainen, joka saa taakseen vähintään 30 parlamenttiedustajan tuen. Presidentin toimikausi kestää Kosovossa viisi vuotta ja sama henkilö saa toimia presidenttinä korkeintaan kahden kauden ajan. Jos presidentti on kesken virkakautensa estynyt suorittamasta virkaansa, niin virkaatekevänä presidenttinä toimii parlamentin puhemies. == Itsenäisen Kosovon presidentit == № Nimi Kuva Valittu Kauden alku Kauden loppu Puolue 1 Fatmir Sejdiu 2008 17.2.2008 27.9.2010 Kosovon demokraattinen liitto — Jakup Krasniqi — 28.9.2010 22.2.2011 Kosovon demokraattinen puolue 2 Behgjet Pacolli 2011 22.2.2011 30.3.2011 Aleanca Kosova e Re 3 Atifete Jahjaga 2011 7.4.2011 7.4.2016 sitoutumaton 4 Hashim Thaçi 2016 7.4.2016 5.11.2020 Kosovon demokraattinen puolue 5 Vjosa Osmani 2020 5.11.2020 virassa sitoutumaton == Lähteet == *
Ampumahiihdon maailmancup 2018–2019 – 2. osakilpailu

Ampumahiihdon maailmancupin kauden 2018–2019 toinen osakilpailu järjestettiin Hochfilzenissa, Itävallassa 13.–16. joulukuuta 2018. ==Yhteenveto== ===Miehet=== Tapahtuma Voittaja Tulos Toinen Tulos Kolmas Tulos 10 km pikakilpailu tiedot 24.49,2 24.57,8 24.59,4 12,5 km takaa-ajo tiedot 32.22,3 32.36,0 32.38,4 4 x 7,5 km viesti tiedot Peppe Femling Martin Ponsiluoma Torstein Stenersen Sebastian Samuelsson 1.16.10,6 Lars Helge Birkeland Henrik L’Abée-Lund Tarjei Bø Vetle Sjåstad Christiansen 1.16.14,2 Simon Schempp Johannes Kühn Arnd Peiffer Benedikt Doll 1.16.39,4 ===Naiset=== Tapahtuma Voittaja Tulos Toinen Tulos Kolmas Tulos 7,5 km pikakilpailu tiedot 21.04,9 21.05,5 21.29,3 10 km takaa-ajo tiedot 30.53,1 30.54,6 30.55,9 4 x 6 km viesti tiedot Lisa Vittozzi Alexia Runggaldier Dorothea Wierer Federica Sanfilippo 1.10.58,7 Linn Persson Mona Brorsson Emma Nilsson Hanna Öberg 1.11.07,1 Anaïs Chevalier Julia Simon Célia Aymonier Anaïs Bescond 1.11.10,5 ==Maailmancupin kokonaistilanne== ===Henkilökohtainen=== Miehet Sija Nimi Pisteet 1\. 248 2\. 191 3\. 187 4\. 178 5\. 177 Naiset Sija Nimi Pisteet 1\. 252 2\. 245 3\. 219 4\. 202 5\. 187 ===Maat=== Miehet Sija Maa Pisteet 1\. 1 987 2\. 1 871 3\. 1 796 4\. 1 756 5\. 1 711 Naiset Sija Nimi Pisteet 1\. 1 890 2\. 1 839 3\. 1 791 4\. 1 722 5\. 1 663 ==Lähteet== ==Aiheesta muualla== * Virallinen sivusto Luokka:Ampumahiihdon maailmancup 2018–2019 Luokka:Itävallan hiihto Luokka:Itävallan urheilutapahtumat Luokka:Hochfilzen
Kansallisen pelastuksen hallitus

Kansallisen pelastuksen hallitus (, ), josta käytettiin myös nimeä Nedićin hallitus, oli toinen Serbian alueelle perustettu nukkehallitus toisessa maailmansodassa. Hallituksen pääministeri oli Milan Nedić. Hallitus evakuoitiin Belgradista Kitzbüheliin lokakuussa 1944 ennen Saksan vetäytymistä Serbiasta. Luokka:Jugoslavian historia
Flint (saari)

Flint on Kiribatille kuuluvilla Linesaarilla sijaitseva korallisaari. Aiemmin saarella tuotettiin kopraa ja guanoa, mutta niiden tuotannot loppuivat ja nykyään saari on asumaton. == Lähteet == Luokka:Kiribatin saaret
Vostok (Kiribati)

Vostok on Kiribatille kuuluvilla Linesaarilla sijaitseva korallisaari. Vostokin löysi venäläinen Fabian Gottlieb von Bellingshausen vuonna 1820. == Lähteet == Luokka:Kiribatin saaret
Roger Miller

Roger Dean Miller (2. tammikuuta 1936 – 25. lokakuuta 1992) oli yhdysvaltalainen pop- ja kantrimuusikko sekä näyttelijä. Hänet muistetaan parhaiten honky-tonk vaikutteisista 1960-luvun puolivälin kantri- ja pop- listahiteistään "King of the Road", "Dang Me" ja "England Swings". Miller kasvoi Oklahomassa ja suoritettuaan asepalveluksen hän otti ensiaskeleensa lauluntekijänä. Hänen sanoituksiaan olivat muiden muassa Jim Reevesin "Billy Bayou" ja Ray Pricen "Invitation to the Blues". Myöhemmin hän ryhtyi myös esiintyväksi artistiksi saavuttaen uransa lakipisteen 1960-luvun puolivälissä. Hän jatkoi esiintymistä aina 1990-luvulle asti. Hänen viimeinen TOP20-hittinsä oli Willie Nelsonin kanssa duetoitu "Old Friends" vuonna 1982. Miller myös esitti ja teki useita lauluja vuonna 1973 ensi-iltansa saaneeseen Disney- animaatioon Robin Hood. Vuonna 1985 hän sävelsi ja sanoitti Broadway- musikaalin "Big River", jossa hän myös itse esiintyi. Miller kuoli keuhkosyöpään lokakuussa 1992 ja kolme vuotta myöhemmin hänet valittiin Country Music Hall of Famen jäseneksi. Hänen musiikkiaan ovat sittemmin esittäneet ja levyttäneet useat muut kantrimuusikot. Alan Jacksonin versio kappaleesta "Tall, Tall Trees" ja Brooks & Dunnin versio kappaleesta "Husbands and Wives" nousivat 1990-luvulla kantrilistojen kärkipaikoille. Vuonna 2004 hänen kotikaupunkiinsa, Oklahoman Erickiin avattiin The Roger Miller Museum. Museo lopetti kuitenkin toimintansa jo vuonna 2017. Luokka:Yhdysvaltalaiset countrymuusikot Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Country Music Hall of Fame Luokka:Vuonna 1936 syntyneet Luokka:Vuonna 1992 kuolleet
César Villanueva

César Villanueva Arévalo (s. 5. elokuuta 1946) on perulainen poliitikko, joka on toiminut maansa pääministerinä kahteen otteeseen, lokakuusta 2013 helmikuuhun 2014 ja uudelleen huhtikuusta 2018 maaliskuuhun 2019. Villanueva on opiskellut hallintotieteitä Federico Villareal -yliopistossa. Hän on toiminut monissa alue- ja paikallishallinnon tehtävissä. Hän oli San Martínin alueen maaherra 2007–2010 ja 2011–2014. Hän vähensi alueen huumerikollisuutta ja köyhyyttä, ja paransi lasten hyvinvointia. Vuoden 2019 lopulla Villanueva pidätettiin suuren brasilialaisen rakennusliikkeen harjoittamaa lahjontaa tutkineen jutun yhteydessä. == Lähteet == Luokka:Perun pääministerit Luokka:Vuonna 1946 syntyneet Luokka:Elävät henkilöt
James Clugnet

James Clugnet (s. 4. joulukuuta 1996) on brittiläinen maastohiihtäjä. Clugnet sijoittui alle 23-vuotiaiden MM-kilpailuissa 2018 vapaan hiihtotavan sprintissä 13:nneksi. Ensimmäisissä aikuisten arvokilpailuissaan, Lahden MM- kilpailuissa 2017 hän oli parhaimmillaan 15 kilometrin perinteisen hiihtotavan kilpailussa 67:s. Seefeldin MM-kilpailuissa 2019 hän sijoittui vapaan hiihtotavan sprintissä 25:nneksi. Planican MM-kilpailuissa 2023 hän oli vapaan hiihtotavan parisprintissä kuudes. Clugnet kilpaili maailmancupissa ensimmäisen kerran Rukalla marraskuussa 2017. Hän oli samalla kaudella Dresdenin vapaan hiihtotavan parisprintissä Andrew Youngin kanssa yhdeksäs. Ensimmäiset henkilölkohtaiset maailmancupin pisteensä hän saavutti oltuaan 28:s Davosin vapaan hiihtotavan sprintissä joulukuussa 2018. Saman kauden Tour de Skillä hän sijoittui 17:nneksi Toblachin vapaan hiihtotavan sprintissä. Kymmenen parhaan joukkoon hän sijoittui ensimmäisen kerran oltuaan yhdeksäs FIS Ski Touriin kuuluneessa Åren vapaan hiihtotavan sprintissä helmikuussa 2020. Parhaimmillaan hän on ollut kuudes Davosin vapaan hiihtotavan sprintissä joulukuussa 2022. == Lähteet == == Aiheesta muualla == Luokka:Brittiläiset maastohiihtäjät Luokka:Vuonna 1996 syntyneet Luokka:Elävät henkilöt
Yumiko Shige

Yumiko Shige (, 4. elokuuta 1965 Karatsu, Sagan prefektuuri – 9. joulukuuta 2018) oli japanilainen kilpapurjehtija ja olympiamitalisti. Shige saavutti 470-veneluokassa parinsa Alicia Kinoshitan kanssa olympiahopeaa Atlantassa 1996. Hän kilpaili olympiatasolla myös Barcelonassa 1992 ja Sydneyssä 2000.Olympics at Sports-Reference.com Atlantan olympiamitali oli Japanin ensimmäinen purjehduksesta. Shige kuoli 53-vuotiaana 9. joulukuuta 2018.https://www.asahi.com/articles/ASLD95RPHLD9KTQ201L.html == Lähteet == * Yumiko Shige Bio, Stats, and Results Olympics at Sports-Reference.com === Viitteet === Luokka:Japanilaiset kilpapurjehtijat Luokka:Japanilaiset olympiamitalistit Luokka:Vuonna 1965 syntyneet Luokka:Vuonna 2018 kuolleet
Halmaheranmeri

pienoiskuva|Halmaheranmeren sijainti Indonesiassa. Halmaheranmeri (, ) on Indonesian alueella sijaitsevaan Itä-Intian saaristoon kuuluva Tyynenmeren sivumeri. Halmaheranmeri sijaitsee päiväntasaajan seudulla Molukkien saariryhmän suurimman saaren Halmaheran itäpuolella ja Uuden-Guinean länsipuolella. Meren pinta-ala on noin 95 000 km2 ja Halmaheran altaan syvyys on 2 039 metriä. Halmaheranmereä rajaa IHO:n merialuejaottelun mukaan etelässä Seraminmeri, lännessä Halmaheran saaren ohella Molukkienmeri ja idässä Tyynimeri. ==Lähteet== ==Aiheesta muualla== * * Luokka:Tyynimeri
Juri Jakovlev

Juri Jakovlev (ven. Ю́рий Васи́льевич Я́ковлев, 25. huhtikuuta 1928 – 30. marraskuuta 2013) oli neuvostoliittolainen ja venäläinen näyttelijä. Hän sai Neuvostoliiton valtionpalkinnon vuonna 1979. Hän oli yksi tunnetuimmista näyttelijöistä Neuvostoliitossa. == Elämäkerta == Jakovlev syntyi 25. huhtikuuta vuonna 1928 Moskovassa juristin perheeseen. Toisen maailmansodan alkaessa hän pakeni perheensä kanssa Ufaan. Siellä hän jo 13-vuotiaana työskenteli sairaalassa äidinsä kanssa. Vuonna 1943 Jakovlevin perhe palasi Moskovaan. Siellä Juri kävi iltakoulua ja työskenteli apumekaanikkona autokorjaamossa. Jakovlev valmistui teatterikorkeakoulusta 1952 ja pääsi töihin Moskovan akateemiseen teatteriin. Hän sai ensimmäisen roolinsa albanialaisessa elokuvassa nimeltään Kultainen haarniska (ven. Великий воин Албании Скандербег) vuonna 1953. Jakovlevin ensimmäinen päärooli, joka teki hänestä kuuluisan, oli Ruhtinas Mishkin Idiot-nimisessä elokuvassa. Juri Jakovlev kuoli sydäninfarktiin sairaalassa vuonna 2013 ollessaan 85-vuotias. == Lähteet == Luokka:Venäläiset näyttelijät Luokka:Vuonna 1928 syntyneet Luokka:Vuonna 2013 kuolleet